**ZAKON**

**O IZMJENAMA I DOPUNAMA ZAKONA O DJEČJOJ ZAŠTITI**

Član 1.

U Zakonu o dječjoj zaštiti („Službeni glasnik Republike Srpske“, br. 114/17, 122/18 i 107/19), u članu 6. stav 1. briše se.

U stavu 2. riječi: „drugi srodnici“ zamjenjuju se riječima: „druga lica“.

Dosadašnji st. 2, 3. i 4. postaju st. 1, 2. i 3.

Član 2.

U članu 11. u stavu 1. poslije riječi: „Republici“ dodaju se riječi: „najmanje godinu dana prije rođenja djeteta“.

U stavu 3. poslije riječi: „Republici“ dodaju se riječi: „najmanje godinu dana prije rođenja djeteta“.

Poslije stava 3. dodaje se novi stav 4. koji glasi:

„(4) Izuzetno od st. 1. i 3. ovog člana, pravo na pomoć za opremu novorođenčeta može ostvariti majka koja ima prebivalište u Republici, ako otac djeteta ima prebivalište u Republici najmanje godinu dana prije rođenja djeteta.“

U dosadašnjem stavu 5. koji postaje stav 6. broj: „250“ zamjenjuje se brojem: „500“.

Dosadašnji stav 4. postaje stav 5.

Član 3.

U članu 15. u stavu 2. poslije riječi: „nezaposlena“ dodaju se riječi: „na dan rođenja djeteta i do isteka roka iz stava 1. ovog člana“.

U stavu 3. poslije riječi: „Republici“ dodaju se riječi: „najmanje godinu dana prije rođenja djeteta“, a poslije riječi: „nezaposlena“ dodaju se riječi: „na dan rođenja djeteta i do isteka roka iz stava 1. ovog člana“.

U stavu 4. poslije riječi: „od” dodaju se riječi: „st. 2. i 3. ovog člana“.

Član 4.

Član 16. mijenja se i glasi:

„(1) Ukoliko korisnik prava na materinski dodatak napusti dijete ili umre u toku ostvarivanja prava, dalja isplata prava vršiće se drugom roditelju koji živi u zajedničkom domaćinstvu sa djetetom.

(2) Ukoliko oba roditelja napuste dijete, umru ili ukoliko su spriječeni da vrše roditeljsko pravo u toku ostvarivanja prava, dalja isplata prava se obustavlja do donošenja odluke nadležnog organa o porodičnom statusu djeteta, a isplata prava se nastavlja od prvog dana narednog mjeseca od dana obustave isplate.

(3) Ukoliko u toku isplate prava na materinski dodatak koja se vrši u mjesečnim iznosima dijete umre, preostali iznos prava se isplaćuje za period za koji je pravo priznato.

(4) Ukoliko prije podnošenja zahtjeva za ostvarivanje prava u roku iz člana 15. stav 1. ovog zakona živorođeno dijete umre ili zahtjev podnosi majka koja je rodila mrtvo dijete, majci se priznaje pravo na materinski dodatak u trajanju od najmanje 60 dana od dana rođenja djeteta.

(5) Izuzetno od stava 4. ovog člana, majci se priznaje pravo na materinski dodatak onoliko vremena koliko je, prema ocjeni ovlašćenog doktora medicine, potrebno da se oporavi od porođaja i psihičkog stanja izazvanog gubitkom djeteta, a najduže 12 mjeseci od dana rođenja djeteta.“

Član 5.

U članu 18. u stavu 1. poslije riječi: „majka za“ dodaje se riječ: „prvo“ i zapeta.

U stavu 3. riječi: „ostvaruje dijete“ zamjenjuju se riječima: „pripada djetetu“.

Član 6.

U članu 19. u stavu 2. riječi: „koje dovodi do poteškoća u psihomotornom i senzomotornom razvoju“ zamjenjuju se riječima: „do navršenih 18 godina“.

Član 7.

U članu 21. u stavu 1. ispred riječi: „Osnovica” dodaje se broj jedan u obostranoj zagradi, a poslije stava 1. dodaje se novi stav 2. koji glasi:

„(2) Osnovicu za utvrđivanje visine prava na dodatak na djecu počev od 2023. godine utvrđuje odlukom Vlada Republike Srpske u procentu od najniže plate.“

Član 8.

U članu 22. u stavu 1. poslije riječi: „djecu za“ dodaje se riječ: „prvo“ i zapeta, a broj: „9“ zamjenjuje se brojem „18“.

U stavu 2. broj: „18“ zamjenjuje se brojem: „26“.

U stavu 3. broj: „23“ zamjenjuje se brojem: „32“.

Član 9.

U članu 23. poslije riječi: „porodice“ dodaju se riječi: „iz člana 6. stav 1. ovog zakona“.

Član 10.

U članu 24. stav 1. mijenja se i glasi:

„(1) Za ostvarivanje prava na dodatak na djecu uzimaju se ukupni prihodi porodice iz člana 6. stav 1. ovog zakona i to:

1) neto plata, penzija u zemlji i inostranstvu i druga lična primanja ostvarena u zadnjih šest mjeseci koji prethode mjesecu u kome je podnesen zahtjev,

2) prihodi od izdavanja u zakup nepokretne ili pokretne imovine,

3) prihodi od drugih imovinskih prava, ako se na te prihode plaćaju porezi,

4) prihodi od izdržavanja po osnovu srodstva i drugih pravnih osnova,

5) prihodi lica koja obavljaju samostalnu djelatnost,

6) drugi prihodi koji podliježu oporezivanju prema zakonu kojim se uređuje oblast poreza na dohodak.”

Član 11.

U članu 25. u stavu 1. tačka 1) briše se.

U dosadašnjoj tački 2) koja postaje tačka 1) poslije riječi: „od 20% za“ dodaju se riječi: „prvo i“.

Dosadašnja tačka 3) postaje tačka 2).

Član 12.

U članu 28. stav 3. mijenja se i glasi:

„(3) Dokaz o isplaćenoj naknadi plate i uplaćenim doprinosima podnosi se prvostepenom organu nakon izvršene isplate naknade plate, a najkasnije u roku od šest mjeseci od dana prestanka korišćenja porodiljskog odsustva.”

Član 13.

U članu 29. broj: „2“ zamjenjuje se brojem: „1“.

Član 14.

U članu 30. u stavu 1. riječ: „starateljstva“ briše se, a riječi: „na brigu i njegu“ zamjenjuju se riječima: „na zaštitu i vaspitanje“.

Član 15.

U članu 31. stav 1. mijenja se i glasi:

„(1) Rad sa polovinom punog radnog vremena može se odobriti jednom od zaposlenih roditelja, odnosno usvojitelja ili lica kome je nadležni organ povjerio dijete, a kome je prema nalazu ovlašćenog doktora medicine potrebna pojačana njega, u skladu sa zakonom kojim se uređuju radni odnosi.“

Poslije stava 2. dodaje se novi stav 3. koji glasi:

„(3) Zahtjev za refundaciju naknade plate za vrijeme rada sa polovinom punog radnog vremena radi pojačane njege djeteta do tri godine života korisnik prava na refundaciju podnosi u roku od godinu dana od dana izdavanja nalaza ovlašćenog doktora medicine o potrebi za pojačanom njegom.“

Dosadašnji stav 3. postaje stav 4.

Član 16.

U članu 32. u stavu 1. riječ: „starateljstva“ briše se, a riječi: „na brigu i njegu“ zamjenjuju se riječima: „na zaštitu i vaspitanje“.

Član 17.

U članu 33. u stavu 1. riječ: „starateljstva“ briše se, a riječi: „na njegu i brigu“ zamjenjuju se riječima: „na zaštitu i vaspitanje“.

Poslije stava 1. dodaju se novi st. 2. i 3. koji glase:

„(2) Izuzetno od stava 1. ovog člana, ukoliko se prema nalazu ovlašćene zdravstvene ustanove liječenjem i rehabilitacijom ne može postići oporavak ili znatno poboljšanje stanja djeteta, pravo na rad sa polovinom punog radnog vremena može se odobriti u trajanju dužem od godinu dana.

(3) U slučaju odobravanja prava na rad sa polovinom punog radnog vremena u trajanju dužem od godinu dana, korisnik prava na rad sa polovinom punog radnog vremena dužan je da poslodavcu svake godine dostavi dokaz da drugi zaposleni roditelj nije korisnik ovog prava za isto dijete, kao i dokaz o nastupanju drugih okolnosti koje utiču na obim prava.“

Dosadašnji st. 2. i 3. postaju st. 4. i 5.

Član 18.

U članu 34. u stavu 1. poslije riječi: „usluga” dodaju se riječi: „i podrške”.

U stavu 2. poslije riječi: „usluge” dodaju se riječi: „i podrške”.

Član 19.

U članu 36. u st. 1. i 3. poslije riječi: „Republici“ dodaju se riječi: „najmanje godinu dana prije rođenja djeteta“.

Poslije stava 3. dodaje se novi stav 4. koji glasi:

„(4) Izuzetno od st. 1. i 3. ovog člana, pravo na pronatalitetnu naknadu može ostvariti majka koja ima prebivalište u Republici ako otac djeteta ima prebivalište u Republici najmanje godinu dana prije rođenja djeteta.“

Dosadašnji st. 4. i 5. postaju st. 5. i 6.

Član 20.

Član 36a. mijenja se i glasi:

„(1) Pravo na naknadu roditelju-njegovatelju ili njegovatelju ostvaruje jedan od roditelja djeteta sa smetnjama u razvoju, najduže do navršene 30. godine života djeteta, koje:

1) ima trajno oštećenje ili oboljenje zbog kojih je potpuno zavisno od pomoći i njege drugog lica pri zadovoljavanju osnovnih životnih potreba, sa procentom tjelesnog oštećenja od 100%,

2) ima potrebu za posebnom njegom na osnovu nalaza i mišljenja stručne komisije, u skladu sa ovim zakonom i zakonom kojim se uređuje oblast socijalne zaštite,

3) nije u mogućnosti da se osposobljava za rad u struci kroz nastavak školovanja prema nalazu stručne komisije, u skladu sa zakonom kojim se uređuje oblast socijalne zaštite,

4) ne ostvaruje pravo na smještaj u ustanovu socijalne zaštite, zdravstvenu ustanovu ili nije ostvarilo pravo na zbrinjavanje u hraniteljsku porodicu, niti ostvaruje pravo na dnevno zbrinjavanje, u skladu sa zakonom kojim se uređuje oblast socijalne zaštite.

(2) Ukoliko u porodici ima dvoje ili više djece iz stava 1. ovog člana, pravo na naknadu roditelju-njegovatelju ili njegovatelju može ostvariti samohrani roditelj ako je nezaposlen, odnosno jedan od nazaposlenih članova porodice sa kojim roditelj i djeca žive u domaćinstvu u visini naknade za jedno dijete.

(3) Izuzetno, ukoliko je samohrani roditelj zaposlen a ima dvoje ili više djece iz stava 1. ovog člana, pravo na naknadu roditelju-njegovatelju ili njegovatelju može ostvariti nezaposleni član porodice sa kojim roditelj i djeca žive u domaćinstvu u visini naknade za jedno dijete.

(4) Ukoliko u porodici ima dvoje ili više djece iz stava 1. ovog člana, pravo na naknadu roditelju-njegovatelju ili njegovatelju mogu ostvariti oba roditelja ako su nezaposlena.

(5) Izuzetno, ukoliko u porodici ima dvoje ili više djece iz stava 1. ovog člana, pravo na naknadu roditelju-njegovatelju ili njegovatelju može ostvariti jedan roditelj za jedno dijete ukoliko je drugi roditelj zaposlen.

(6) Ukoliko je dvoje ili više djece iz stava 1. ovog člana odlukom nadležnog organa povjereno jednom roditelju, pravo na naknadu roditelju-njegovatelju ili njegovatelju može ostvariti i jedan od nezaposlenih članova porodice sa kojim djeca i roditelj žive u domaćinstvu.

(7) Nezaposlenom bračnom ili vanbračnom supružniku roditelja djeteta iz stava 1. ovog člana sa kojim dijete živi u domaćinstvu, umjesto roditelju, može se priznati pravo na naknadu roditelju-njegovatelju ili njegovatelju.”

Član 21.

U članu 36v. u stavu 1. tačka 6) mijenja se i glasi:

„6) da drugi roditelj, odnosno samohrani roditelj nije korisnik prava iz člana 10. stav 1. tačka 6) ovog zakona,“.

Član 22.

U članu 36g. u stavu 1. broj: „25“ zamjenjuje se brojem: „100“.

Član 23.

U članu 37. riječi: „pod uslovom da ima prebivalište“ zamjenjuju se riječima: „prema mjestu prebivališta“, a riječi: „sa stalnim ili privremenim boravkom“ zamjenjuju se riječima: „prema mjestu stalnog ili privremenog boravka“.

Član 24.

Član 38. mijenja se i glasi:

„(1) O zahtjevu za ostvarivanje prava iz člana 10. stav 1. t. 1), 2), 3), 7), 8) i 9) ovog zakona u prvom stepenu odlučuje organizaciona jedinica Fonda prema prebivalištu, odnosno stalnom ili privremenom boravku podnosioca zahtjeva.

(2) O zahtjevu za ostvarivanje prava iz člana 10. stav 1. t. 4), 5) i 6) ovog zakona odlučuje nadležna organizaciona jedinica Fonda prema sjedištu korisnika prava na refundaciju.“

Član 25.

Član 39. mijenja se i glasi:

„Ako po okončanju postupka korisnik kome je priznato pravo promijeni prebivalište, odnosno sjedište, organizaciona jedinica Fonda je dužna da po saznanju, spise predmeta o priznatom pravu dostavi nadležnoj organizacionoj jedinici Fonda novog mjesta prebivališta, odnosno sjedišta korisnika.“

Član 26.

U članu 43. u stavu 2. riječi: „priznata prava se produžavaju za 12 mjeseci, a“ brišu se.

Član 27.

U članu 44. u stavu 5. poslije riječi: „prava“ dodaju se riječi: „i pokrenuti postupak za naknadu štete pred nadležnim organom“.

Član 28.

U članu 51. u stavu 1. poslije riječi: „prve“ dodaje se riječ: „pune“.

Član 29.

Član 53. briše se.

Član 30.

Član 56. briše se.

Član 31.

Poslije člana 58a. dodaje se novi član 58b. koji glasi:

„Član 58b.

Rješenja o ostvarenim pravima na dodatak na djecu i prava na naknadu roditelju- njegovatelju ili njegovatelju donesena prije stupanja na snagu ovog zakona uskladiće se sa odredbama ovog zakona.”

Član 32.

U članu 59. stav 2. briše se.

Član 33.

Ovaj zakon se objavljuje u „Službenom glasniku Republike Srpske“, a stupa na snagu 1. januara 2022. godine.

Broj: 02/1-021-1088 /21 POTPREDSJEDNIK

Datum: 15. decembra 2021. godine NARODNE SKUPŠTINE

Denis Šulić